Danijos
Danijos (Danio) – karpinių (Cyprinidae) šeimos žuvų gentis. Paplitusios Pietų ir Pietryčių Azijoje gėluose skaidriuose stovinčiuose ir lėtai tekančiuose vandenyse, rečiau – vandens užlietuose ryžių laukuose. Kai kurios rūšys auginamos akvariumuose (populiariausia – dryžuotų šonų Zebrinė danija). Užauga iki 10–15 cm ilgio, spalvingos, grakščios, judrios. Trumpaamžės. Minta smulkiais vandens vabzdžiais, vėžiagyviais, žuvų žvynais, dumbliais, detritu. Danijomis vadinamos ir devarijų genties žuvų rūšys.